Passing (film)

Passing er en spillefilm fra 2021 regissert av britiske Rebecca Hall. Filmen bygger på romanen Passing fra 1929, som var skrevet av Nella Larsen.

Filmen hadde premiere den 30. januar 2021 på Sundance Film Festival. Romanen Passing ble publisert første gang i 1929, og handler om en lyshudet kvinne med afrikansk familiebakgrunn som valgte å utgi seg for å være hvit. Dette kaltes «passing», og var forbudt i det rasesegregerte USA på den tiden. Hovedrollene som Irene og Clare ble spilt av Tessa Thompson og Ruth Negga.

I november 2021 ble filmen tilgjengelig på strømmeplattformen Netflix.

Handlingsreferat 
Irene Redfield er bosatt i Harlem, og møter en barndomsvenninne, Clare, ved en tilfeldighet på et hotell. Irene identifiserer seg som afroamerikansk og er gift med en mørkhudet doktor. Men Clare identifiserer seg som hvit i huden, og har giftet seg med en velstående hvit mann. Clare inviterer Irene tilbake til hotellet, hvor hun bor sammen med ektemannen sin, John. Men han er bortreist på forretningsreise.

Clare forklarer at etter at faren hennes døde, ble hun oppdratt av to hvite tanter og giftet seg med John så snart hun fikk muligheten. De blir avbrutt av John, som åpenlyst forakter og nedverdiger afroamerikanere, uvitende om sin kones egentlige bakgrunn. Til tross for dette første, vanskelige møtet, forsøker Clare å opprettholde kontakten med Irene og fornye det gamle vennskapet deres. Etter litt nøling aksepterer Irene til slutt.

Irene inviterer henne snart til en jazz-klubb sammen med hennes egen ektemann, Brian, og deres felles venn Hugh. Hugh er ikke imponert over Clare, men Irene legger merke til åpenbar kjemi mellom henne og Brian. De diskuterer også fortiden deres. Clare skal tidligere ha vært misunnelig på Irenes pålitelige og moralske holdning. I mellomtiden begynner Irene og Brian å krangle om hvordan de best burde oppdra deres to barn angående rase-spørsmål. Etter hvert blir Irene også mer og mer paranoid over at Claire og Brian muligens har en affære.

Rolleliste 

 Tessa Thompson – Irene "Reenie" Redfield
 Ruth Negga – Clare Bellew
 André Holland – Brian Redfield
 Alexander Skarsgård – John Bellew
 Bill Camp – Hugh Wentworth
 Gbenga Akinnagbe – Dave Freedland
 Antoinette Crowe-Legacy – Felise
 Ashley Ware Jenkins – Zu

Referanser

Eksterne lenker 
 

Filmer basert på bøker
Filmer fra 2021
Romantiske dramafilmer fra USA
Britiske dramafilmer
Britiske romantiske filmer
Filmer lagt til New York